Under a Blood Red Sky
<s>Under a Blood Red Sky je live album irskog rock sastava U2.</s><s>Izdala ga je kuća Island Records 1983. godine.</s><s>Zajedno s pratećim koncertnim filmom, U2 Live at Red Rocks: Under a Blood Red Sky, album je pomogao stvoriti reputaciju koncerata U2-a diljem svijeta.</s>

<s>Historija
Album se sastoji od snimki triju koncerata s War turneje, iz Colorada i Bostona u SAD-u i iz Njemačke.</s>

<s>Popratni koncertni film naziva U2 Live at Red Rocks: Under a Blood Red Sky je izašao 1984.</s><s>Film je u cijelosti snimljen u amfiteatru Red Rocks 5. lipnja/juna 1983., a tri pjesme s tog koncerta su uključene u albumu.</s>

<s>Naziv albuma (u prijevodu: ispod krvavocrvenog neba) je uzet iz teksta pjesme "New Year's Day", koja se prethodno pojavila na U2-ovom studijskom albumu War iz iste godine.</s>

<s>Album je ponovno izdan 29. rujna/septembra 2008. kao remasterirani CD s DVD izdanjem koncerta u Red Rocksu.</s>

<s>Popis kompozicija</s>

<s>Napomene
Za vrijeme izvođenja pjesme "The Electric Co.", Bono je uključio 27-sekundni isječak pjesme "Send in the Clowns" Stephena Sondheima.</s><s>Kad je "Under a Blood Red Sky" izašao, U2 nisu dobili dopuštenje ni platili pripadajuću licencu i prava da bi se taj Sondheimove pjesme smio naći na albumu.</s><s>Kad se Sondheim žalio, U2 su pristali platiti $50.000 kazne za nedozvoljeno korištenje i tiskati sva buduća izdanja albuma s novom verzijom koja ne uključuje taj isječak.</s>

<s>Sada zapravo postoje dvije verzije vinilnog albuma: original s punom pjesmom "The Electric Co." u trajanju od 5:18 i izmijenjena verzija koja traje 4:51.</s><s>Međutim, različita CD izdanja objavljena diljem svijeta se razlikuju u verzijama pjesme.</s>

<s>Digipack CD tiskan u SAD-u ispravno navodi da "The Electric Co." traje 4:51 i sadrži izmijenjenu verziju pjesme.</s><s>Kasnija američka CD izdanja u standardnoj "jewel" kutiji neispravno navode da "The Electric Co." traje 5:18 iako sadrže izmijenjenu verziju.</s><s>Neka, a možda i sva, europska CD izdanja ispravno navode da "The Electric Co." traje 5:18 i sadrže originalnu verziju pjesme.</s><s>To je vjerojatno slučaj i u drugim međunarodnim CD izdanjima
Australsko CD izdanje neispravno navodi da "The Electric Co." traje 4:57 iako sadrži originalnu verziju.</s><s>Sva remasterirana izdanja sadrže izmijenjenu verziju pjesme.</s>

<s>Osoblje 
Bono – glavni vokal
The Edge – gitara, klavijature, prateći vokal, bas gitara u pjesmi "40"
Adam Clayton – bas gitara, gitara u pjesmi "40"
Larry Mullen Jr. – bubnjevi</s>

<s>Uspjesi na top listama i certifikacije</s>

<s>Izvori 
Napomene</s>

<s>Vanjske poveznice</s>

<s>Under a Blood Red Sky na U2.com</s>

<s>Albumi 1983.</s><s>Albumi benda U2</s>

